Orang Ionia

Orang Ionia (, Íōnes, tunggal , Íōn) merupakan satu daripada empat puak besar yang orang Yunani menganggap diri mereka terbahagi kepada semasa zaman purba; tiga yang lain ialah orang Doria, Aeolia, dan Akhaia.Apollodorus I, 7.3 Dialek Ionia ialah salah satu daripada tiga pecahan bahasa utama dunia Yunani, bersama-sama dengan dialek Doria dan Aeolia.

Apabila merujuk kepada penduduk, "Ionia" merangkumi beberapa kaum di Yunani zaman klasik. Dalam erti paling sempit, perkataan ini merujuk wilayah Ionia di Asia Kecil. Dalam erti yang lebih luas, ia boleh digunakan untuk memerikan semua penutur dialek Ionia, yang selain daripada orang di Ionia juga termasuk orang Yunani di Euboea, Kyklades, dan banyak bandar yang diasaskan oleh peneroka-peneroka dari Ionia. Akhir sekali, dalam erti yang paling luas ia boleh memaksudkan semua orang yang bertutur bahasa-bahasa kumpulan Yunani Timur, yang termasuk Attika.

Mitos dari zaman Klasik mengatakan bahawa orang Ionia dinamakan sempena Ion, anak lelaki Xuthus, yang tinggal di utara wilayah Peloponnesos di Aigialeia. Sewaktu orang Doria menyerang orang Peloponnesos, mereka mengusir sekali orang Akhaia dari Argolis dan Lakedaemonia. Orang Akhaia kemudian berpindah ke Aigialeia (mula dari itu dikenali sebagai Akhaia), mengusir orang Ionia pula dari Aigialeia.Pausanias VII, 1.7 Orang Ionia berpindah ke Attika dan bercampur dengan penduduk Attika, dan bertahun-tahun kemudian berhijrah ke pesisir Anatolia dan mengasaskan wilayah Ionia. Menurut Herodotus, semua orang Ionia tinggal di Anatolia tanpa perempuan dan berkahwin dengan orang Caria di situ.Herodotus. Histories. Book I, Chapter 146.

Berbeza dengan orang Doria yang sederhana dan memfokuskan ketenteraan, orang Ionia terkenal dengan perasaan cinta mereka terhadap falsafah, seni, demokrasi dan kenikmatan—sifat-sifat Ionia yang paling terkenal diungkapkan oleh orang Athens.Kōnstantinos D. Paparrēgopulos, Historikai Pragmateiai – Volume 1, 1858 Pusat pengajian falsafah Ionia, berpusat di Miletus, dicirikan dengan fokus pada menjelaskan fenomena semula jadi tanpa kaitan dengan makhluk ghaib dan mencari penjelasan rasional untuk alam semesta, memberikan asas kepada penyiasatan ilmiah dan pemikiran rasional dalam falsafah Barat.

 Etimologi 
Etimologi perkataan ωνες atau Ἰᾱ́ϝoνες tidak pasti.Robert S. P. Beekes, Etymological Dictionary of Greek, Brill, 2009, p. 608 f. Frisk mengasingkan akar yang tidak diketahui, *Ia-, disebut *ya-. Untuk mendapatkan pembentangan penuh dalam Griechisches Wörterbuch oleh H. J. Frisk, cari di halaman 1,748, pastikan anda memasukkan koma. Untuk pembentangan serupa dalam A Greek Etymological Dictionary oleh Beekes, cari di Ionian dalam Etimologi. Kedua-dua ahli bahasa menyatakan susunan penuh perkataan "Ionia" dengan sumber. Walau bagaimanapun, terdapat beberapa teori:

 Daripada akar onomatopoeia Indo-Eropah Purba *wi- atau *woi- untuk jeritan yang diucapkan oleh orang yang berlari untuk membantu orang lain; menurut Pokorny, *Iāwones boleh bermaksud "pemuja Apollo", berdasarkan seruan iḕ paiṓn yang dilafazkan dalam pemujaannya; dewa itu juga dipanggil iḕios. Dalam Indogermanisches etymologisches Wörterbuch (1959), oleh Pokorny. m/s 1176.
 Daripada nama penduduk pulau awal yang tidak diketahui namanya di pulau Mediterranean timur yang dipanggil ḥꜣw-nbwt, nama Mesir purba untuk orang yang tinggal di sana.
 Daripada jwn Mesir purba "tiang, batang pokok" diimbuhkan kepada jwnt "busur" (daripada kayu?) dan jwntjw "pemanah." Bentuk terbitan ini menggunakan kaedah kias daripada terbitan andaian untuk nama Doria, juga padan dengan konsep Mesir "sembilan busur" dengan merujuk kepada Bangsa Laut.
 Daripada kata akar daripada bahasa Indo-Eropah Purba *uiH-, bermaksud "kuasa."Nikolaev, Alexander S. (2006), "Ἰάoνες" , Acta Linguistica Petropolitana, 2(1), pp. 100–115.

 Sejarah nama 
Berbeza dengan orang "Aeolia" dan "Doria", nama "Ionia" terdapat dalam bahasa-bahasa pelbagai tamadun sekitar Mediterranean timur dan jauh sehingga China Han. Mereka bukanlah orang Yunani terawal yang dicatatkan; yang itu adalah orang Dana dan Akhaia. Jejak orang Ionia bermula dengan catatan Crete yang ditulis dalam bahasa Yunani Mikenai.

 Mikenai 
Tablet Linear B dari Knossos (tablet Xd 146) mempunyai nama i-ja-wo-ne, ditafsirkan oleh Ventris dan Chadwick sebagai kemungkinan kasus jamak datif atau nominatif bagi *Iāwones, sebuah nama etnik. Tablet-tablet Knossos ini bertarikh 1400 atau 1200 SM, sebelum orang Doria menguasai Crete, jika nama itu merujuk kepada orang Crete.

Nama ini pertama kali muncul dalam kesusasteraan Yunani dalam Homer sebagai Ἰάονες, iāones,Homer. Iliad, Book XIII, Line 685. digunakan hanya sekali tentang beberapa orang Yunani berjubah panjang yang diserang oleh Hector dan dikatakan adalah orang Athens, dan bentuk kata ini dalam karya Homer tersebut nampaknya sama dengan bentuk Mikenai tetapi tanpa *-w-. Nama ini juga muncul dalam serpihan penyair awal yang lain, Hesiod, dalam bentuk tunggal Ἰάων, iāōn.Hes. fr. 10a.23 M-W: see 

 Parsi 
Ionia muncul dalam beberapa inskripsi Parsi Kuno Empayar Hakhamaniyah sebagai Yaunā (), Yauna yang jamak nominatif maskulin dan tunggal; contohnya, inskripsi Darius pada dinding selatan istana di Persepolis mencatatkan salah satu wilayah empayar itu "Ionia yang dari tanah besar dan (mereka) yang berada di tepi laut, dan negeri-negeri yang berada di seberang laut; ...."Kent, p. 136. Pada masa itu empayar itu mungkin meluas di sekitar Aegea ke utara Yunani.

 Cina 
Dayuan (atau Tayuan; ; Cina Pertengahan dâi C -jwɐn < LHC: dɑh-ʔyɑnSchuessler, Axel. (2009) Minimal Old Chinese and Later Han Chinese.. University of Hawai'i Press. p. 233, 268 ) ialah eksonim Cina bagi sebuah negeri yang wujud di lembah Ferghana di Asia Tengah, yang diperikan dalam karya sejarah China Rekod Sejarawan Besar dan Buku Han. Ia disebut dalam catatan penjelajah Cina Zhang Qian pada tahun 130 SM dan pelbagai kedutaan yang mengikuti beliau ke Asia Tengah. Negeri Dayuan diterima umum sebagai berkaitan dengan Lembah Ferghana, dikawal oleh bandar atau polis Yunani, Alexandria Eskhata (Khujand moden, Tajikistan), yang mungkin boleh dianggap sebagai "negara kota Yunani-Fergana".

 Bahasa-bahasa lain 
Kebanyakan bahasa Asia Barat moden menggunakan istilah "Ionia" dan "Ionia" untuk merujuk kepada negara dan orang Yunani. Itu benar dalam bahasa Ibrani (Yavan 'Yunani' / Yevani fem. Yevania 'seorang Yunani'), Armenia (Hunastan 'Yunani'  / Huyn 'seorang Yunani'), dan perkataan Arab Klasik (al-Yūnān 'negeri Yunani' / Yūnānī fem. Yūnāniyya jmk. Yūnān 'seorang Yunani', mungkin daripada bahasa Aramia Yawnānā) digunakan dalam kebanyakan dialek Arab moden termasuk Mesir dan Palestin serta digunakan dalam bahasa Parsi moden (Yūnānestān 'negara Yunani' / Yūnānī jmk. Yūnānīhā/Yūnānīyān 'berkaitan dengan Yunani') dan Turki juga melalui Parsi (Yunanistan 'Yunani' / Yunan 'orang Yunani' jmk. Yunanlar 'orang Yunani').

 Bahasa Ionia 
Bahasa Yunani Ionia atau Ionik ialah subdialek kumpulan dialek Attika–Ionia atau Timur dalam bahasa Yunani Kuno.

 Nota 

 Bacaan lanjut 

 J. A. R Munro. "Pelasgians and Ionians". The Journal of Hellenic Studies, 1934 (JSTOR).
 R. M. Cook. "Ionia and Greece in the Eighth and Seventh Centuries B.C." The Journal of Hellenic Studies, 1946 (JSTOR).

 Pautan luar 

 Mair, Victor H. (2019), " Greeks in ancient Central Asia: the Ionian ", Language Log, 20 Oktober 2019. Perbincangan ilmiah yang bermaklumat.
  Pembaca harus sedar bahawa, walaupun berguna, artikel ini menggugurkan semua kesarjanaan moden.

Kategori:Rencana yang mengandungi teks bahasa Cina
Kategori:Puak-puak Yunani
Kategori:Orang purba Anatolia
Kategori:Puak purba di Euboea
Kategori:Puak purba di Attika
Kategori:Orang Ionia